‘‘चलो, सबसे पहले तुम्हें इस ग्रह के अनोखे संग्रहालय में ले चलती हूँ।’’ कक्ष से बाहर आकर वे चारों ओर से बंद एक कैप्सूलनुमा वाहन में बैठ गए। पलक झपकते ही उनकी हवाई कार आसमान से बाते करने लगी। इकबाल ने खिड़की से झांककर देखा। गुलाबों आकाश की पृष्ठभूमि में नीले कांच सी चमकती सड़कें बेहद सुन्दर लग रही थी। विचित्र आकार प्रकार के वृक्ष थे, जिन पर लटके फल रंगीन जुगनुओं की तरह चमक रहे थे। कई वृक्षों से मद्धिम संगीत-लहरी फूट रही थी।